pythainlp/thai-wiki-dataset-v4 huggingface dataset:
รถรางในลินทซ์

รถรางในลินทซ์  เป็นระบบขนส่งมวลชนประเภทรถราง ในเมืองลินทซ์ รัฐโอแบร์เอิสเตอร์ไรช์ ประเทศออสเตรีย รางที่ใช้มีขนาด #เปลี่ยนทาง ประกอบด้วย 4 เส้นทาง ได้แก่ สายสีน้ำเงิน สายสีม่วง สายสีส้ม และสายสีเขียว (Pöstlingbergbahn) นอกจากรถราง ยังมีรถโดยสารไฟฟ้าให้บริการด้วย
สมเด็จพระมหาวีรวงศ์ (สุชิน อคฺคชิโน)

สมเด็จพระมหาวีรวงศ์ นามเดิม สุชิน มงคลแถลง ฉายา อคฺคชิโน เป็นสมเด็จพระราชาคณะฝ่ายธรรมยุติกนิกาย ปัจจุบันดำรงตำแหน่งกรรมการในคณะกรรมการสภาการศึกษา กรรมการมหาเถรสมาคม ที่ปรึกษาเจ้าคณะภาค 4-5 และภาค 6-7 (ธรรมยุต) แม่กองธรรมสนามหลวง รองแม่กองงานพระธรรมทูต หัวหน้าพระธรรมทูตสายที่ 7 ผู้ช่วยเจ้าอาวาสวัดราชบพิธสถิตมหาสีมารามราชวรวิหาร อุปนายกสภามหาวิทยาลัยมหามกุฏราชวิทยาลัย และเลขานุการสมเด็จพระสังฆราช
ชาติภูมิ.
สมเด็จพระมหาวีรวงศ์ มีนามเดิมว่า สุชิน มงคลแถลง เกิดเมื่อวันอาทิตย์ที่ 22 มกราคม พ.ศ. 2493 ณ ตำบลปลายกลัด อำเภอบางซ้าย จังหวัดพระนครศรีอยุธยา
บรรพชาและอุปสมบท.
สมเด็จพระมหาวีรวงศ์ บรรพชาเป็นสามเณรเมื่อวันจันทร์ที่ 20 พฤศจิกายน พ.ศ. 2505 โดยมีพระอุบาลีคุณูปมาจารย์ (วาสน์ วาสโน) เป็นพระอุปัชฌาย์ และอุปสมบทเป็นพระภิกษุ ณ พระอุโบสถ วัดราชบพิธสถิตมหาสีมารามราชวรวิหาร เมื่อวันอาทิตย์ที่ 22 กุมภาพันธ์ พ.ศ. 2513 โดยมีสมเด็จพระพุทธโฆษาจารย์ (วาสน์ วาสโน) เป็นพระอุปัชฌาย์ พระสิริวัฒนเมธี (ทองคำ กมพุวณโณ) และพระราชภัทราจาร (เปล่ง กุวโม) เป็นพระกรรมวาจาจารย์ พระครูวิจิตรธรรมคุณ (เจียร เขมาจาโร) เป็นพระอนุสาวนาจารย์ ได้ฉายาว่า "อคฺคชิโน"
แคนไดซ์ แอกโคลา

แคนดิซ เรเน แอคโคลา (Candice Rene Accola) เกิดเมื่อวันที่ 13 พฤษภาคม พศ.2530 (May 13, 1987) ที่เมืองฮุสทัน (Houston) รัฐแท็กซัส (Texas)
ประวิติ.
แคนไดซ์สามารถพูดภาษา อังกฤษ สวิซ ฝรั่งเศษและนอร์เวย์ เธอโตมาในเมืองเอดจ์วู้ด (Edgewood) รัฐ ฟลอริด้า (Florida)การศึกษา Lake Highland Preparatory School อาชีพ นักแสดง นักร้องและนักแต่งเพลง คู่หมั้น Joe King แคนไดซ์มีน้องชายหนึ่งคนชื่อ ครี โทมัส แอคโคลา (Kree Thomas Accola) แคนไดซ์เป็นนักแสดงชาวอเมริกันบทบาทที่รู้จักกันดีที่สุดสำหรับเธอคือ แคโรไลน์ ฟอร์บ ในซีรีย์เรื่อง The Vampire Diaries ทางช่อง The CW
เมื่อวันที่ 29 พฤษภาคม 2013 แคนไดซ์ หมั้นกับนักดนตรีชื่อ โจ คิงส์ (Joe King) แคนไดซ์ เป็นหนึ่งในผู้สนับสนุนของโครงการที่มีจุดมุ่งหมายเพื่อป้องกันการฆ่าตัวตายในหมู่วัยรุ่นและยังสนับสนุนด้านสิทธิเกย์อีกด้วย
การรถไฟฮังการี

การรถไฟฮังการี  เป็นบริษัทที่ดำเนินกิจการรถไฟในประเทศฮังการี แบ่งออกเป็นหลายแผนก ได้แก่ "MÁV START Zrt.", "MÁV-Gépészet Zrt.", "MÁV-Trakció Zrt." และ "MÁV Cargo Zrt"
ชีส์น็อตยู

ซีส์น็อตยู  เป็นเพลงที่บันทึกเสียงโดย เอลวิส เพรสลีย์ ในปี ค.ศ. 1962 และจัดจำหน่ายโดย Gladys Music, เอลวิสเพรสลีย์ พับบลิชิ่ง คอมพานี ติดชาร์ตอันดับที่ 5 ของ Hot 100 และอันดับที่ 13 ของชาร์ต R&B แต่งโดย Jerry Leiber, Mike Stoller และDoc Pomus
รถไฟใต้ดินบูดาเปสต์ สาย 1

รถไฟใต้ดินบูดาเปสต์ สาย 1 ถือว่าเป็นเส้นทางรถไฟฟ้าที่เก่าแก่ที่สุดในกรุงบูดาเปสต์ ประเทศฮังการี สาย 1 มีชื่อเรียกว่า "ดิอันเดอร์กราวนด์" ("a földalatti") ขณะที่สาย 2-4 จะถูกเรียกว่า "เมโทร" 
รถไฟใต้ดินบูดาเปสต์ สาย 1 ถือว่าเป็นเส้นทางรถไฟใต้ดินที่เก่าแก่ที่สุดเป็นอันดับ 2 ของโลก สร้างหลังจาก รถไฟใต้ดินลอนดอน สายเมโทรโพลิตัน และเป็นแห่งแรกในยุโรปตะวันออก ทำการก่อสร้างตั้งแต่ ค.ศ. 1894-1896 และใน ค.ศ. 2002 ยูเนสโกได้ลงทะเบียนเป็นมรดกโลก
กองทัพชิลี

กองทัพชิลี  อยู่ภายใต้การควบคุมโดยพลเรือน ประธานาธิบดีใช้อำนาจผ่านรัฐมนตรีว่าการกระทรวงกลาโหม บุคคลสามารถเลื่อนการเกณฑ์ทหารได้ด้วยเหตุผลทางการศึกษาหรือศาสนา
ชิน ยุน-โจ

ชิน ยุนโจ (เกิด 14 ธันวาคม 1992) เป็นนักร้อง นักแสดง นักแร็ปชาวเกาหลีใต้ รู้จักในสถานะสมาชิกวง Hello Venus , UNI.T
ประวัติ.
ชิน ยุนโจ (신윤조) เกิดวันที่ 14 ธันวาคม 2535 นับถือศาสนาคริสต์ เกิดที่ โซล ประเทศเกาหลีใต้ เธอเป็นสมาชิกวงเฮลโลวีนัส ยุนโจเข้าร่วมโรงเรียนมัธยมปลายศิลปะโซลซึ่งเป็นเมืองหลวงของประเทศเกาหลีใต้ เธอมีความคล้ายคลึงกับเจสสิก้า และ แทยอน สมาชิกวงวงโซนยอชินแด 
และมีความสามารถของเธอ คือ โอเปร่า (ฝึกมาตั้งแต่ ป.6) แต่งเนื้อเพลง วิชาเอกของเธอคือ ดนตรีและการขับร้อง โดยเฉพาะการร้องเพลงคาสสิค เธอเป็นนักร้อง soprano การเลือกตั้งในวันที่ 19 ธันวา เป็นการเลือกตั้งครั้งแรกของ ยุนโจ และ อารา เพราะพึ่งบรรลุนิติภาวะ
ในปี พ.ศ. 2554 เข้าสู่สังกัดจากการออดิชั่นร่วมกับยูอารา และ คิมฮเยริม(ราอิม) เพื่อที่จะเป็นสมาชิกวงอาฟเตอร์สกูล แต่สุดท้าย ทางต้นสังกัดก็คัดอียองเป็นสมาชิกวงอาฟเตอร์สกูล จนถึงปัจจุบันนี้
ในวันที่ 3 กันยายน พ.ศ. 2556 ยุนโจและเพื่อนสมาชิกในวง เข้าร่วมกีฬาสีไอดอล อยู่ทีม D ร่วมกับ วงเอพิ้งค์ ซีเครต NU'EST B.A.P และอื่นๆเธอเกิดในโซล ประเทศเกาหลีใต้ 
อาชีพ.
Hello Venus.
เธอเปิดตัววง Hello Venus ในปี 2555 กับซิงเกิล Venus แต่เธอมีอาการเจ็บขาทำให้เธอคัมแบ็กไม่ได้ทำให้ทางต้นสังกัดจึงตัดสินใจให้เธอปรากฏในเอ็มวีเพียงไม่กี่ฉาก,
เดี่ยว.
ในวันที่ 9 พฤษภาคม พ.ศ. 2555 ยุนโจเดบิวต์สมาชิกวงเฮลโลวีนัส เมื่อปี พ.ศ. 2554 เธอได้ร้องเพลง Dream ซึ่งร้องร่วมกับ After school ซึ่งเป็น featured ในอัลบั้ม Virgin 
เปิดตัวพร้อมกับมินิอัลบั้ม Venus พร้อมด้วย 4 ซิงเกิลแรก ได้แก่ Hello, Venus, Excitement, Love Appeal โปรดิวซ์ โดย โช ยองซู และคิม แทฮยอน
แต่หลังจากนั้นไม่นาน ยุนโจ ก็ได้รับบาดเจ็บที่ข้อเท้า ทำให้ไม่อาจขึ้นแสดงสดได้ ทางต้นสังกัดจึงให้อีก 5 คนที่เหลือแสดง รวมถึงการเล่นมิวสิกวิดีโอด้วย ที่ยุนโจก็ปรากฏตัวเพียงไม่กี่ฉาก
ในวันที่ 19 พฤศจิกายน ทางต้นสังกัดกล่าวว่าเฮลโลวีนัสคัมแบ็กกลางเดือนธันวาคม ยุนโจร่วมคัมแบ็กพร้อมสมาชิกที่เหลือ รวมเป็น 6 คน
ต่อมาในปลายปี พ.ศ. 2555 ก็เปิดตัวมินิอัลบั้มชุดที่ 2 What Are You Doing Today
ในวันที่ 30 มกราคม พ.ศ. 2556 เฮลโลวีนัสก็ได้โปรโมตเพลง Romantic Love ซึ่งเป็นเพลงในมินิอัลบั้ม What Are You Doing Today
ในวันที่ 17 เมษายน พ.ศ. 2556 ทางต้นสังกัดได้ปล่อยภาพถ่ายทีเซอร์คัมแบ็กของพวกเธอ โดยใช้ที่เพลงว่า Would You Stay For Tea? (차 마실래?)
ในฐานะสมาชิกแต่ละคนถูกจับคู่กับสมาชิกอีกคนหนึ่งสวมเสื้อผ้าเดียวกันในขณะที่การส่งเสริมการขายมินิที่จะทำให้มันดูเหมือนว่าพวกเขาเป็นฝาแฝด
สำหรับการคัมแบ็กในครั้งนี้ของยุนโจ พร้อมปล่อยสีผมใหม่ของเธอ เพื่อสีสันสดใสและความนิยมในการแต่งตัวมากขึ้น
หลังจากที่ปล่อยภาพทีเซอร์ฝาแฝดไปเมื่อสัปดาห์ที่ผ่านมา คราวนี้สาวๆ กลายเป็นเทพธิดาในฤดูใบไม้ผลิที่น่ารักและงดงามสำหรับภาพถ่ายใหม่ล่าสุดของพวกเธอ ภายใต้แสงแดดอันอบอุ่น ที่ให้ความรู้สึกสบายๆและผ่อนคลาย แสดงถึงกลิ่นอายแห่งความหวานของพวกเธอ ปล่อยให้แฟนๆ คิดว่านี่จะเป็นคอนเซ็ปสำหรับการแสดงบนเวทีของพวกเธอ
ต่อมาได้เปิดตัวมินิอัลบั้มชุดที่ 3 Do You Want Some Tea? ในวันที่ 2 พฤษภาคม ค.ศ. 2013 ด้วยมิวสิกวิดีโอสีสันสดใส
ในวันที่ 3 กันยายน 2556 สมาชิกและยุนโจก็ได้เข้าร่วมกีฬาสีไอดอล และทำการอัดเทป
พลเรือนคุมทหาร

"พลเรือนคุมทหาร" (Civilian control of the military) เป็นลัทธิในทางทหารและรัฐศาสตร์ซึ่งให้ความรับผิดชอบสูงสุดในด้านการตัดสินใจทางยุทธศาสตร์ของประเทศอยู่ในมือของผู้นำทางการเมืองที่เป็นพลเรือน มิใช่นายทหารอาชีพ 
หลักพลเรือนคุมทหาร มักถูกมองว่าเป็นลักษณะอันจำเป็นของเสรีประชาธิปไตยที่มีเสถียรภาพ หลักพลเรือนคุมทหารในการวิเคราะห์เชิงวิชาการมักเกิดในบริบทของประชาธิปไตยซึ่งปกครองโดยข้าราชการที่มาจากการเลือกตั้ง แม้การที่ทหารอยู่ภายใต้การบังคับการควบคุมทางการเมืองจะมิใช่เอกลักษณ์เฉพาะในสังคมเสรีประชาธิปไตยเท่านั้น ตัวอย่างหนึ่ง คือ สาธารณรัฐประชาชนจีน เหมา เจ๋อตงกล่าวว่า "หลักของเรา คือ พรรคเป็นผู้สั่งปืน และจักต้องไม่ยอมให้ปืนเป็นผู้สั่งพรรค" ซึ่งสะท้อนความสำคัญสูงสุดของพรรคคอมมิวนิสต์จีน (ตลอดจนพรรคคอมมิวนิสต์ทั้งหมดโดยรวม) ในฐานะผู้ตัดสินใจตามระบบศูนย์รวมอำนาจปกครองประชาธิปไตยในทฤษฎีลัทธิมากซ์-เลนินและลัทธิเหมา
แอสเทอริด

แอสเทอริด (Asterids) เป็นเคลดของพืชมีดอกในระบบ APG II พืชส่วนใหญ่ในเคลดนี้อยู่ใน Asteridae ในระบบ Cronquist และ Sympetalae ในระบบก่อนหน้านี้ สมาชิกประกอกด้วย
หมายเหตุ: “ + ...” = วงศ์ที่เคยแยกจากกันในระบบก่อนหน้านี้
บรูซ เดิร์น

บรูซ แม็กลีช เดิร์น  เกิดวันที่ 4 มิถุนายน ค.ศ. 1936 เป็นนักแสดงชาวอเมริกัน เขามักเล่นเป็นนักแสดงประกอบ โดยมากจะเล่นเป็นบทตัวร้าย เขาแสดงในภาพยนตร์มากกว่า 80 เรื่อง เขาได้รับเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยม จากภาพยนตร์ในปี ค.ศ. 1978 เรื่อง "Coming Home" และรางวัลออสการ์ สาขานักแสดงนำชายยอดเยี่ยม ในปี ค.ศ. 2013 จากภาพยนตร์ เรื่อง "Nebraska"
เต่าร้าง

เต่าร้าง (ชื่อวิทยาศาสตร์: "Caryota urens") เป็นพืชในวงศ์ Palmae เป็นปาล์มต้นเดี่ยว ขนาดใหญ่ ไม่มีหนาม ปล้องบนลำต้นยาว แผ่นใบเป็นร่องรูปตัว V ใบประกอบแบบขนนก 2 ชั้น ก้านใบยาวขนาดใหญ่ ออกดอกแล้วตาย ดอกช่อแยกเพศ ผลสุกสีแดง พบกระจายพันธุ์ตั้งแต่ศรีลังกา อินเดีย ตอนใต้ของจีน ไทยและเวียดนาม 
เนื้อไม้ใช้ประโยชน์ในการก่อสร้าง และทำเครื่องมือทางการเกษตร เป็นไม้ประดับ ช่อดอกปาดเอาน้ำหวานมาผลิตน้ำตาลได้ ใบใช้มุงหลังคา ทำเชือก ยอดอ่อนต้มรับประทานได้ ทางภาคใต้นำยอดนำมาต้มกะทิกับกุ้ง ขนที่ผลเมื่อถูกผิวหนัง ทำให้เกิดผื่นแดงและคัน
จอย ชวนชื่น

แสงดาว ทรงแสง รู้จักกันในชื่อ จอย ชวนชื่น (เกิด 5 มกราคม พ.ศ.2513) เป็นนักแสดงตลกชาวไทย ในคณะชวนชื่น มีผลงานภาพยนตร์กับที่ค่ายสหมงคลฟิล์ม เป็นส่วนใหญ่ ผลงานเด่นและเป็นที่จดจำมากที่สุดคือแสดงซิทคอมเรื่อง เฮง เฮง เฮง ทางช่อง 3
ด้านชีวิตส่วนตัว สมรสกับกรกฎ ม่วงงาม และเมื่อเวลา 00.04 น. ของวันพุธที่ 13 สิงหาคม พ.ศ. 2551 เธอก็ได้คลอดลูกแล้วที่โรงพยาบาลศรีสยาม โดยตั้งชื่อว่า "พรรณดาว ม่วงงาม" ชื่อเล่น "น้องน้ำหวาน" น้ำหนัก 3,150 กรัม
เต่าร้างยักษ์

เต่าร้างยักษ์ ชื่อวิทยาศาสตร์: "Caryota rumphana" เป็นพืชในวงศ์ Palmae เป็นปาล์มต้นเดี่ยว ขนาดใหญ่ ไม่มีหนาม ปล้องบนลำต้นยาว แผ่นใบเป็นร่องรูปตัว V ใบประกอบแบบขนนก 2 ชั้น ก้านใบยาวขนาดใหญ่ ออกดอกแล้วตาย ดอกช่อ แขนงช่อยาว ผลมี 1-3 เมล็ด ผลสีแดงเข้ม พบในฟิลิปปินส์และอินโดนีเซีย ปาดน้ำตาลจากช่อดอกได้ ยอดอ่อนต้มสุกรับประทานได้ ใบใช้มุงหลังคา เส้นใยในกาบใบใช้ทำเชือก ใช้เป็นไม้ประดับ
ลำเท็ง

ลำเท็ง หรือ ลำเพ็ง (ชื่อวิทยาศาสตร์: "Stenochlaena palustris") เป็นพืชในวงศ์ Pteridaceae ลำต้นอยู่บนดินแต่เลื้อยพันต้นอื่นได้ ใบประกอบ ผิวใบเมื่ออ่อนสีแดง แก่แล้วเขียวเป็นมัน สร้างสปอร์สีน้ำตาลที่ด้านล่างของใบ ลำต้นใช้ทำเชือก ใบรับประทานได้ เฉพาะใบใช้ใส่ในต้มส้มทางภาคใต้
เมจิกซีดส์

เมจิกซีดส์  เป็นนวนิยาย ค.ศ. 2004 โดยวี เอส ไนพอล ที่ได้รับการตีพิมพ์โดยอัลเฟรด เอ คนอพฟ์ (สหรัฐอเมริกา) นวนิยายเรื่องนี้มีฉากอยู่ในประเทศอินเดียและทวีปยุโรป (กรุงเบอร์ลินและกรุงลอนดอน)
เนื้อเรื่องย่อ.
"เมจิกซีดส์" เป็นภาคต่อของนวนิยาย ค.ศ. 2001 เรื่อง"ฮาล์ฟอะไลฟ์" โดย"เมจิกซีดส์"ใช้เวลานานกว่า "ฮาล์ฟอะไลฟ์" ในการเดินเรื่อง ซึ่งเป็นเรื่องราวของวิลลี โซเมอร์เซต แชนแดรน ที่เป็นชาวอินเดียย้ายถิ่น ผู้อาศัยอยู่กับน้องสาวของเขาชื่อ สโรจินี ในกรุงเบอร์ลิน เขาได้ถูกบังคับให้มายังประเทศเยอรมนีภายหลังการปฏิวัติในประเทศแถบแอฟริกาที่ไม่มีชื่อ (สมมติเป็นโมซัมบิก) ที่บังคับให้เขาต้องรับการเนรเทศ โดยเขาได้ใช้เวลา 18 ปีในทวีปแอฟริกา และเกิดความไม่สบายใจในการใช้ชีวิตในแถบยุโรป น้องสาวของเขาได้ส่งให้เขากลับไปอยู่ที่ประเทศอินเดียและได้มีส่วนพัวพันกับการรบแบบกองโจรคอมมิวนิสต์ที่นั่น เขายอมรับภารกิจในครั้งนี้ แต่ไม่ได้มีความรู้สึกมุ่งมั่นอย่างแท้จริงที่จะก่อให้เกิดการกบฏ เขาปลดเปลื้องความคิดที่ผิดออกไปได้อย่างรวดเร็วเกี่ยวกับการรบแบบกองโจร ในข้อบกพร่องส่วนบุคคลของเขาเหล่านั้น และกลยุทธ์การเคลื่อนไหวโดยไม่ไตร่ตรอง แต่ก็ยังคงมีส่วนร่วมกับพวกของเขาในบางส่วนเนื่องมาจากความเฉื่อยช้า กับอีกส่วนหนึ่งที่กลัวว่าเพื่อนเก่าอาจจะสังหารเขา ในที่สุดเขาก็ถูกจับกุมและกักขัง และได้พบว่าชีวิตในคุกดีกว่าชีวิตที่ต้องรีบเร่ง เขาได้รับการปล่อยตัวออกจากคุกเมื่อเพื่อนชาวอังกฤษที่ชื่อโรเจอร์ได้จัดพิมพ์ชุดเรื่องสั้นของเขาใหม่ ซึ่งทำให้เกิดความลำบากใจบางประการต่อรัฐบาลของอินเดีย วิลลีได้ย้ายไปยังกรุงลอนดอน และ ณ ที่แห่งนี้ เขาก็ได้พบว่าตนเองได้มาอยู่ในกลุ่มชนชั้นกลางระดับบน ก่อนที่จะระหกระเหินมาใช้ชีวิตอยู่ในเขตชานเมือง กับการเย้ยหยันทุกรูปแบบและความรู้สึกเงียบสงบในโลกที่ปิดทึบ
เทศบาลตำบลสระพระ

เทศบาลตำบลสระพระ เป็นเทศบาลแห่งหนึ่งใน อำเภอพระทองคำ จังหวัดนครราชสีมา
ที่ตั้งและอาณาเขต.
เทศบาลตำบลสระพระ ตั้งอยู่ห่างจากตัวจังหวัดนครราชสีมาไปทางทิศเหนือ ประมาณ 30 กิโลเมตร 
ชุมชน.
ตำบลสระพระแบ่งเขตการปกครองออกเป็น 11 หมูบ้าน ดังนี้
รถรางในบูดาเปสต์

ระบบรถรางในบูดาเปสต์  เป็นระบบขนส่งมวลชน ประเภทรถรางในกรุงบูดาเปสต์ ประเทศฮังการี โดยรถรางนี้ ถือว่าเป็นระบบขนส่งมวลชนที่เป็นกระดูกสันหลังของเมืองเลยก็ว่าได้ มีผู้โดยสารมากกว่า 100 ล้านคน นับได้ว่าเยอะกว่าผู้โดยสารที่มาใช้รถไฟใต้ดินบูดาเปสต์
ตั้งแต่เปิดให้บริการ ค.ศ. 1866 รถรางบูดาเปสต์ ถือเป็นหนึ่งในระบบรถรางที่ใหญ่ที่สุดในโลก ระยะทางทั้งหมด เมื่อปี ค.ศ. 2014 มีจำนวน 33 เส้นทาง โดยมี บริษัทขนส่งบูดาเปสต์ ซึ่งอยู่ภายใต้การดูแลของ ศูนย์ขนส่งบูดาเปสต์ เป็นเจ้าของ
การรถไฟเช็ก

การรถไฟเช็ก  เป็นบริทรถไฟหลักที่ดำเนินการการขนส่งระบบรางในประเทศเช็กเกีย ก่อตั้งในปี ค.ศ. 1993 ภายหลังจากการแยกประเทศเชโกสโลวาเกียออกจากกันเป็นสาธารณรัฐเช็ก (เช็กเกีย) และสโลวาเกีย ใน ค.ศ. 2010 มีรายได้รวม 4.1 หมื่นล้านโกรูนาเช็ก (1.6 พันล้านยูโร, 2.1 พันล้านดอลลาร์สหรัฐ) รายได้จากผู้โดยสารประมาณ 1.87 หมื่นล้านโกรูนาเช็ก รายได้จากสินค้าประมาณ 1.18 หมื่นล้านโกรูนาเช็ก รายได้จากโครงสร้างประมาณ 5.2 พันล้านโกรูนาเช็ก มีลูกจ้าง 38,000 คน เป็นบริษัทรถไฟที่มีลูกจ้างมากที่สุดในประเทศ
สถานีรถไฟกลางปราก

สถานีรถไฟกลางปราก ("Praha hl. n.") เป็นสถานีรถไฟที่ใหญ่และมีผู้ใช้บริการมากที่สุดในกรุงปราก สาธารณรัฐเช็ก และเปิดให้บริการใน ค.ศ. 1871 ใช้ชื่อว่า ฟรันซ์ โยเซฟ เพื่อเป็นเกียรติแด่จักรพรรดิฟรันซ์ โยเซฟที่ 1 แห่งออสเตรีย และในระหว่างช่วงสาธารณรัฐเช็กโกสโลวาเกีย สถานีนี้ใช้ชื่อว่า "วิลสัน" เพื่อเป็นเกียรติแด่ ประธานาธิบดีสหรัฐอเมริกา วูดโรว์ วิลสัน โดยมีรูปปั้นของเขาอยู่หน้าสถานี สถิติ ค.ศ. 2010 มีรถไฟ 132,560 ขบวน ผู้โดยสาร 22 ล้านคน
รถไฟใต้ดินปราก สายเอ

รถไฟใต้ดินปราก สายเอ (สายสีเขียว) เป็นเส้นทางรถไฟใต้ดินในกรุงปราก ประเทศเช็กเกีย เปิดให้บริการเป็นสายที่ 2 ของเมือง โดยเปิดให้บริการส่วนแรกสุดใน ค.ศ. 1978 ทำการก่อสร้างส่วนต่อขยายและเปิดใช้งานเรื่อยมาในช่วงคริสต์ทศวรรษ 1980 ปัจจุบันมีจำนวน 13 สถานี มีระยะทาง และกำลังก่อสร้างอีก 4 สถานี
รถไฟใต้ดินปราก สายบี

รถไฟใต้ดินปราก สายบี  หรือ สายสีเหลือง เป็นสายรถไฟใต้ดินในกรุงปราก ประเทศเช็กเกีย เปิดใช้งานลำดับที่ 3 เปิดใช้งานส่วนแรกใน ค.ศ. 1985 และเปิดส่วนต่อขยายเรื่อยมาในช่วงคริสต์ทศวรรษ 1990 ปัจจุบันเป็นสายยาวสุดในปราก มี 24 สถานี ระยะทาง
พ็อกเก็ตมอนสเตอร์ XY

พ็อกเก็ตมอนสเตอร์ XY หรือ โปเกมอน เอกซ์วาย  เป็นภาพยนตร์อนิเมะซีรีส์โปเกมอนลำดับที่ 5 เป็นภาคต่อจาก พ็อกเก็ตมอนสเตอร์ เบสวิช ภาคนี้ได้มีการแบ่งออกเป็น 2 ซีซั่นย่อย ๆ คือ
จุดสำคัญ.
โปเกมอน XY เป็นซีรีส์ที่นำมาจากเกม โปเกมอน X และ Y โดยเป็นซีรีส์ที่พูดถึงการเดินทางของพวกซาโตชิในเขตคาลอส โดยมีผู้ร่วมเดินทางคือเซเรน่า ซิตรอนและยูรีก้า ซึ่งในซีรีส์นี้ ได้มีความเปลี่ยนแปลงอย่างมากเพราะเป็นซีรีส์ที่โปเกมอนสามารถพัฒนาร่างเมก้าได้ รวมถึงความสัมพันธ์ของตัวละครหลัก ๆ อย่างลึกซึ้งมากกว่าซีรีส์ก่อน ๆ และได้มีการเปลี่ยนแปลงในส่วนของแก๊งร็อคเก็ตไม่ให้เก่งเกินไปเหมือนในภาคที่แล้ว
ในซีซั่น XY & Z จะเป็นปรากฏตัวของแก๊งแฟลร์และเป็นการต่อสู้ครั้งใหม่ของพวกซาโตชิ
รายชื่อตอนในโปเกมอน XY.
พ็อกเก็ตมอนสเตอร์ XY.
หมายเหตุ
พ็อกเก็ตมอนสเตอร์ XY & Z.
หมายเหตุ
พ็อกเก็ตมอนสเตอร์ XY ภาคพิเศษ พัฒนาร่างเมก้าที่แข็งแกร่งที่สุด.
พ็อกเก็ตมอนสเตอร์ XY ภาคพิเศษ สุดยอดร่างพัฒนาเมก้า (ポケットモンスター XY 特別編 最強メガシンカ) เป็นตอนพิเศษที่มีเนื้อหาช่วงเวลาเดียวกับซีรีส์หลัก (XY) โดยมีเทรนเนอร์ อลันเป็นตัวเอกของเรื่อง เพื่อตามหาสุดยอดพลังวิวัฒนาการเมก้า มีจำนวนตอนทั้งหมด 4 ตอน
การออกอากาศ.
พ็อกเก็ตมอนสเตอร์ XY ออกอากาศครั้งแรกในประเทศญี่ปุ่นเมื่อวันที่ 17 ตุลาคม ค.ศ. 2013 ออกอากาศทุกวันพฤหัสบดีเวลา 19:00 - 19:30 น. ทางสถานีโทรทัศน์ทีวีโตเกียว
ในส่วน ประเทศไทย ทรูวิชันส์ได้เป็นผู้ถือลิขสิทธิ์โปเกมอน และได้มีการนำพ็อกเก็ตมอนสเตอร์ XY มาออกอากาศ โดยออกอากาศครั้งแรกผ่านทางช่อง ทรูสปาร์ก เมื่อวันที่ 18 ตุลาคม 2557 เวลา 09.00 น. ทุกวันเสาร์ - อาทิตย์ และ 19.00 ใน พ็อกเก็ตมอนสเตอร์ XY & Z ย้ายช่องเป็นช่อง ทรูสปาร์ก Jump ทุกวันเสาร์ เวลา 09.00 น. เมื่อวันที่ 8 พฤษภาคม 2559 และออกอากาศทางช่อง ทรูโฟร์ยู เมื่อวันที่ 1 พฤศจิกายน 2557 ทุกวันเสาร์ - อาทิตย์ เวลา 08.30 น. อย่างไรก็ตามในเดือนพฤษภาคมถึงวันที่ 24 มกราคม 2559 ได้เปลี่ยนวันออกอากาศเป็นวันเสาร์เพียงวันเดียวจนจบภาค ส่วนวันอาทิตย์นำตอนที่เนื้อหาเด่นมารีรันแทนทั้งทรูสปาร์กและทรูโฟร์ยู ในวันที่ 1 พฤศจิกายน 2558 ได้ถูกย้ายเวลาเป็น 8.00 น. ในวันที่ 31 มกราคม 2559 ถึง 7 พฤษภาคม 2559 เป็นต้นไปได้เปลี่ยนวันฉายเป็นทุกวันอาทิตย์อย่างเดียว ต่อมาได้ออกอากาศทางการ์ตูนคลับแชนเนล ในเดือนกุมภาพันธ์
;พ็อกเก็ตมอนสเตอร์ XY
 ร้องโดย ยูสุเกะ
 ร้องโดย ยูสุเกะ
 ร้องโดย ซาโกะ โทโมฮิสะ
;พ็อกเก็ตมอนสเตอร์ XY & Z
 ร้องโดย ซาโตชิ (มัตสึโมโตะ ริกะ)
 ร้องโดย วิชเวช เอื้ออำพน
 ร้องโดย วิชเวช เอื้ออำพน
 ร้องโดย เศรษฐพงศ์ เพียงพอ
;พ็อกเก็ตมอนสเตอร์ XY
 ร้องโดย J☆Dee'Z
 ร้องโดย J☆Dee'Z
 ร้องโดย นาคางาวะ โชโกะ
 ร้องโดย Little Glee Monster
;พ็อกเก็ตมอนสเตอร์ XY & Z
 ร้องโดย ยูรีก้า (อิเสะ มาริยะ)
 ร้องโดย แก๊งร็อกเก็ต
 ร้องโดย เซเรน่า (มาคิงุจิ มายูคิ)
 ร้องโดย ซิตรอน (ซาโกะ โทโมฮิสะ)
 ร้องโดย พิคาจู (โอทานิ อิคุเอะ)
 ร้องโดย เนียส (อินุยามะ อินุโกะ)
 ร้องโดย ยูสุเกะ
 ร้องโดย ภรณ์ภัสสร ชัยอนันต์นิธิ
 ร้องโดย ธันยนันท์ พิพัฒน์ไชยศิริ
 ร้องโดย รัชตา เกรียงปรารถนา
เนื้อคู่ The Final Answer

เนื้อคู่ The Final Answer เป็นละครซิตคอม ของค่ายภาพยนตร์จีทีเอช (GTH) และ aqua media 360 ออกอากาศทุกวันอาทิตย์ เวลา 20.00 น. - 21.00 น. ทางจีทีเอชออนแอร์ เป็นเนื้อคู่ประตูถัดไป ภาคที่ 4 เริ่มออกอากาศเป็นครั้งแรก 23 กุมภาพันธ์ พ.ศ. 2557 และออกอากาศซ้ำอีกครั้งทางช่องวัน ทุกวันเสาร์ เวลา 16.00 น. - 17.00 น. เริ่มตั้งแต่วันที่ 5 กรกฎาคม พ.ศ. 2557 โดยแฟน ๆ ส่วนหนึ่งลงความเห็นว่าละครกระแสตอบรับไม่ดี จึงมารีรันทางฟรีทีวีเพิ่ม
เรื่องย่อ.
เรื่องราวชวนติดตามของรักสี่ห้าเศร้าของเพื่อนแก๊งเดียวกัน ขวัญใจ โจ คุณวี ภูผา ธิดา ที่เริ่มต้นจากนิมิตสุดประหลาดของธิดา ที่ได้ตีความว่าทั้งหมดอาจเป็นเนื้อคู่กัน !! เส้นทางรักของทั้งห้ากำลังดุเด็ดเผ็ดมันส์ เมื่อขวัญใจและคุณวีได้ตกร่องปล่องชิ้นเป็นของกันและกัน ในขณะที่ธิดาก็เริ่มยอมเปิดใจรับ ภูผา ไว้พิจารณาในฐานะคนรักอีกด้วย ในขณะที่โจกลายเป็นหมาหัวเน่าและเพิ่งรู้ใจตัวเองว่ายังคงรัก ขวัญใจ แฟนเก่าอยู่เสมอมา แต่แล้วจู่ ๆ เรื่องของพวกเขาก็เงียบหายไปนับตั้งแต่ปี 2012 2 ปี เต็มที่ไม่มีใครได้ยินข่าวคราวรวมถึงชาวคอนโดสวัสดีทวีสุข ได้แก่ ต่อ ต้นข้าว คุณรุจน์ คุณโฉม เป็น 2 ปีที่โลกยังคงหมุนไปท่ามกลางความสงสัยของผู้คนว่าพวกเขาหายไปไหน พวกเขาเป็นอย่างไร และพวกเขาจะกลับมาไหม คำถามเหล่านั้นกำลังจะได้รับคำตอบ เมื่อหนีวิกฤตการณ์น้ำท่วมโลกในปี 2012 ตามคำทำนายเรื่องวันสิ้นโลกและหลักการคำนวณทางวิทยาศาสตร์ของคุณวี พวกเขาใช้คุกใต้ดินของคอนโดสวัสดีทวีสุขเป็นหลุมหลบภัย และวันนี้ทุกคนกำลังจะกลับขึ้นมาใช้ชีวิตตามปกติอีกครั้ง แต่ทว่าไม่มีสิ่งใดจะเป็นปกติได้อีกเมื่อ ข้อ 1. ทั้งหมดพบว่า 2 ปี นั้นไม่ได้เกิดเหตุการณ์น้ำท่วมโลกใด ๆ เลย ข้อ 2. วันนี้ไม่มีคอนโดสวัสดีทวีสุขอีกต่อไปเพราะ คอนโดสวัสดีทวีสุขได้ถูกเวนคืนไปสร้างรถไฟฟ้าเป็นที่เรียบร้อยแล้วจึงเป็นที่มาของบ้านสวัสดีทวีสุข บ้านเช่าสมบัติชิ้นสุดท้าย ที่คุณรุจน์ตั้งชื่อเพื่อไว้อาลัยแด่คอนโดสวัสดีทวีสุข และจะด้วยความผูกพันหรือเหตุใดก็ตาม สุดท้ายทั้งหมดกลับมาอยู่ที่รวมกันที่นี่อีกครั้ง แถมคุณโฉมเจ้าของเทพีมินิมาร์ทใต้คอนโดเก่าและบาร์เกเร ร้านเหล้าต่อที่แฮงก์เอาท์ประจำของชาวแก๊ง ก็ยังสามารถมาโผล่ทำกิจการหน้าสนามหญ้าหน้าบ้านสวัสดีทวีสุขอีกด้วย
พิรดา เตชะวิจิตร์

พิรดา เตชะวิจิตร์ (เกิด 7 สิงหาคม พ.ศ. 2527) เป็นวิศวกรดาวเทียมประจำสำนักงานพัฒนาเทคโนโลยีอวกาศและภูมิสารสนเทศ (GISTDA) และเป็นผู้ชนะในโครงการ แอ็กซ์ อพอลโล สเปซ อคาเดมี (AXE Apollo Space Academy)
ประวัติ.
พิรดา ชื่อเล่นชื่อ มิ้ง เกิดที่จังหวัดลำปาง เป็นบุตรของ มาโนชญ์และวัชรินทร์ เตชะวิจิตร์ ซึ่งทำธุรกิจโรงงานเซรามิก จบชั้นมัธยมศึมษาที่โรงเรียนลำปางกัลยาณี และชั้นอุดมศึกษาระดับปริญญาตรีที่คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สาขาวิศวกรรมคอมพิวเตอร์ ขณะเรียนอยู่ชั้นปีที่ 3 พิรดาได้รับทุนไปฝึกงานที่บริษัทอินเทล ประเทศอินเดีย เป็นเวลาหนึ่งปี ก่อนจะกลับมาเรียนจนจบ และได้รับทุนจากจิสด้า (GISTDA) ไปศึกษาต่อในระดับปริญญาโท ด้านวิศวกรรมดาวเทียม ที่สถาบัน ISAE ประเทศฝรั่งเศส 
พิรดายังเคยได้เข้าแข่งขันรายการแฟนพันธุ์แท้ ในเรื่อง Apollo ทางช่อง ททบ.5 ในปี พ.ศ. 2556 และได้เป็นสุดยอดแฟนพันธุ์แท้ในเรื่องดังกล่าวอีกด้วย
พิรดาผ่านการคัดเลือกรอบสุดท้ายเป็น 1 ใน 23 คน ในโครงการ แอ็กซ์ อพอลโล สเปซ อคาเดมี (AXE Apollo Space Academy) อย่างไรก็ตาม บริษัท XCOR ผู้พัฒนายาน LYNX MARK II ได้ประกาศหยุดการพัฒนายานดังกล่าวไปในปี พ.ศ. 2559 โดยยังไม่มีการปล่อยขึ้นสู่อวกาศ
โซ อี-ฮย็อน

โซ อี-ฮย็อน (ชื่อเกิด โช อู-จ็อง; เกิด 28 สิงหาคม 2527) เป็นนักแสดง พิธีกรชาวเกาหลีใต้ เธอมีผลงานและบทบาทสนับสนุนจากละครเรื่อง "Hyena", "Assorted Gems", "Gloria", "Heartstrings", "Glowing She", "Cheongdam-dong Alice", and "Who Are You?".
ชีวิตส่วนตัว.
เมื่อวันที่ 2 มีนาคม 2557 เธอได้ประกาศคบหาดูใจกับ คิม ฮย็อง-จุน นักร้อง-นักแสดง สมาชิกวง SS5O1 แต่ว่าเธอได้ปฏิเสธเนื่องจากทั้งสองเป็นเพื่อนสนิทกัน
ต่อมาในวันที่ 4 ตุลาคม 2557 เธอได้ประกาศแต่งงานกับนักแสดงหนุ่ม อิน คโย-จิน
รถไฟใต้ดินปราก สายซี

รถไฟใต้ดินปราก สายซี  เป็นสายรถไฟใต้ดินในกรุงปราก ประเทศเช็กเกีย แนวเส้นทางวางตัวในแนวเหนือหัว เป็นสายที่เก่าแก่และมีผู้โดยสารมาใช้งานมากที่สุด เปิดให้บริการในปี ค.ศ. 1974 ปัจจุบันมีผู้โดยสาร 26,900 ต่อชั่วโมง มีระยะทาง จำนวน 20 สถานี ใช้เวลาในการเดินทาง 35 นาที
รถรางในปราก

รถรางในปราก เป็นระบบขนส่งมวลชนรถรางในกรุงปราก ประเทศเช็กเกีย มีระยะทางรวม มีรถราง 882 คัน เป็นเส้นทางกลางวัน 26 สาย มรดก 2 สาย เส้นทางกลางคืน 9 สาย ดำเนินการโดย "Dopravní podnik hlavního města Prahy a.s." ภายใต้การกำกับดูแลของนครปราก มีจำวนผู้โดยสาร 373.4 ล้านคนในปี 2018
การขนส่งระบบรางในประเทศโปแลนด์

การขนส่งระบบรางในประเทศโปแลนด์ มีระยะทาง รับกระแสไฟฟ้าตรง 3000 โวลต์ จ่ายไฟฟ้าเหนือหัว โครงข่ายส่วนใหญ่ติดตั้งการจ่ายไฟฟ้า ทางรถไฟก่อสร้างก่อนสมัยสงครามโลกครั้งที่สอง โดยบริษัทต่างชาติ เช่น เยอรมนี และรัสเซีย ประเทศโปแลนด์ไม่มีรถไฟความเร็วสูง เส้นทางรถไฟที่มีชื่อเสียงได้แก่ สายเซ็นทรัลเรล ทำความเร็วได้ 200 กิโลเมตรต่อชั่วโมง
เสกสรร สุทธิจันทร์

เสกสรรค์ สุทธิจันทร์ (เดี่ยว) เป็นนักแสดง นายแบบ และเป็นอดีตนักฟุตบอล ทีมโรงเรียนปทุมคงคา, นักฟุตบอล ทีมจี-แมนชาวไทย เกิดวันที่ 16 พ.ศ. 2528 ( ปี) มีผลงานภาพยนตร์ทางค่าย365 ฟิล์ม ผลงานภาพยนตร์ที่เป็นที่รู้จักคือ หมากเตะรีเทิร์นส และ 5 แถว
(มารีส์เดอะเนม) ฮิสเลตเทสต์เฟลม

(มาเรียเดอะเนม) ฮิสลาเท็สต์แฟลม  เป็นเพลงที่มีชื่อเสียงโดย เอลวิส เพรสลีย์ และจัดจำหน่ายโดย เอลวิสเพรสลีย์มิวสิก ในปี ค.ศ. 1961 แต่งโดย Doc Pomus และ Mort Shuman และบันทึกเสียงดั้งเดิมโดย เดล แชนนอน ในอัลบั้ม "Runaway With Del Shannon" ซึ่งได้วางจำหน่ายในเดือนมิถุนายน ค.ศ. 1961 บันทึกเสียงโด่งดังและประสบความสำเร็จโดย เอลวิส เพรสลีย์ ได้วางจำหน่ายในวันที่ 8 สิงหาคม ค.ศ. 1961
ไอฟีลโซแบด

ไอฟีลโซแบด  เป็นเพลงที่บันทึกเสียงโดย Chuck Willis ในปี ค.ศ. 1953 เอลวิส เพรสลีย์ ต่อมา เอลวิส เพรสลีย์ ไดนำมาโคเวอร์เพลงในวันที่ 12 มีนาคม ค.ศ. 1961 ใน RCA Studio B, แนชวิลล์ ,รัฐเทนเนสซี เพรสลีย์โคเวอร์เพลงต่อไปนี้ได้เตรียมโดยวิลลิส และสไตล์การร้องเพลงของเขา เวอร์ชันของเพรสลีย์ติดอันดับที่ 5 ของ US Billboard Hot 100 ในปี ค.ศ. 1961 และติดอันดับที่ 15 Billboard's Top 20 R&B Singles chart ในปีเดียวกัน เพลงนี้ได้วางจำหน่ายในรูปแบบ AA-sided ซิงเกิลในสหราชอาณาจักร (c/w "Wild in the Country") ,ติดอันดับที่ 4 ของ UK singles chart ในปี ค.ศ. 1961
อาร์ยูโลนซัมทูไนต์? (เพลง)

อาร์ยูโลนซัมทูไนท์?  เป็นเพลงที่มีชื่อเสียงพร้อมด้วยดนตรีโดย Lou Handman และคำร้องโดย Roy Turk เขียนขึ้นในปี ค.ศ. 1926 เผยแพร่ครั้งแรกในปี ค.ศ. 1927 และฟื้นฟูให้โดดเด่นมากที่สุดโดย เอลวิส เพรสลีย์ ในปี ค.ศ. 1960 (ที่มีชื่อสะกดคำ Are You Lonesome To-Night?)
แวร์มาริงอะราวด์ยัวร์เนก

แวร์มายริงอราวน์ยัวร์เน็ค  เป็นเพลงที่แต่งโดย Bert Carroll และRussell Moody ร้องโดย เอลวิส เพรสลีย์ วางจำหน่ายในปี ค.ศ. 1958 เป็นที่โดดเด่นโดยเฉพาะอย่างยิ่งสำหรับการทำลายสิบลำดับเพลงฮิตอันดับที่ 1 สำหรับเพรสลีย์ ที่ประสบความสำเร็จในเวลาเพียงสองปี
เจ้าจอมมารดาสี ในรัชกาลที่ 2

เจ้าจอมมารดาสี หรือ เจ้าจอมมารดาศรีใหญ่ มีสมญาในการแสดงว่า ศรีสีดา และภายหลังเรียกกันว่า เจ้าคุณพี เพราะมีรูปพรรณอวบอ้วน เป็นเจ้าจอมมารดาที่ประสูติกาลพระราชธิดาพระองค์แรกในพระบาทสมเด็จพระพุทธเลิศหล้านภาลัย
ประวัติ.
เจ้าจอมมารดาสี หรือ ศรี เป็นบุตรคนที่สามจากทั้งหมดของเจ้าพระยาศรีธรรมาธิราช (บุญรอด บุณยรัตพันธุ์) เสนาบดีกรมวังในสมัยรัชกาลที่หนึ่ง ที่เกิดกับท่านผู้หญิงบุนนาค ภรรยาเอก ต้นตระกูลสืบเชื้อสายมาแต่พราหมณ์พฤฒิบาศ เจ้าจอมมารดาสีเคยเป็นนางละครรุ่นเล็กหรือรุ่นจิ๋วในสมัยกรุงธนบุรีและมีสมญาว่า "ศรีสีดา" จนสิ้นรัชกาลพระเจ้ากรุงธนบุรีเมื่อเธอมีอายุ 12 ปี 
คุณฉิมรักใคร่ชอบพอคุณสีเมื่อสมัยกรุงธนบุรี เนื่องจากมีเคหสถานใกล้กับเคหสถานของพระบาทสมเด็จพระพุทธยอดฟ้าจุฬาโลกมหาราช ซึ่งขณะนั้นยังดำรงยศเป็นสมเด็จเจ้าพระยามหากษัตริย์ศึก เมื่อพระบาทสมเด็จพระพุทธยอดฟ้าจุฬาโลกมหาราชขึ้นครองราชย์แล้ว จึงได้พระราชทานให้เป็นสนมเอกแก่สมเด็จเจ้าฟ้ากรมหลวงอิศรสุนทร ราวปี พ.ศ. 2328 และได้ให้ประสูติกาลพระราชธิดาสองพระองค์ คือ
ภายหลังเจ้าจอมมารดาสี คงสมบูรณ์อยู่มากคืออ้วนมาก จนถูกเรียกกันทั่วไปว่า "เจ้าคุณพี" ดังปรากฏในคำกลอนพระราชนิพนธ์รัชกาลที่ 2 เมื่อครั้งที่พระบาทสมเด็จพุทธเลิศหล้านภาลัยโปรดให้เหล่านางในตามเสด็จประพาสสวนขวาโดยลงเรือพายทำนองไล่จับกัน ทรงเขียนกลอนกล่าวถึงรูปพรรณของเจ้าจอมมารดาสีว่า "จับได้เรือเจ้าคุณพี ท่านเป็นผู้ดีมาแต่แผ่นดินโน้น ท่านงามนักเจียวเมื่อสาว เดี๋ยวนี้อ้วนราวกะตะโพน" สอดคล้องกับคำตรัสเล่าของพระบาทสมเด็จพระจอมเกล้าเจ้าอยู่หัวความว่า "แต่เมื่อได้เห็นตัวนั้นเป็นผู้ใหญ่มีพระองค์เจ้าแล้วถึง ๒ องค์ รูปพรรณแปรปรวนอ้วนพีจึงได้เรียกชื่อนี้จนตาย"
เจ้าจอมมารดาสี มีน้องสาวต่างมารดาถวายตัวเป็นพระสนมอีกท่านหนึ่ง คือ เจ้าจอมมารดาแก้ว ในรัชกาลที่ 3 พระชนนีในพระเจ้าบรมวงศ์เธอ กรมหมื่นภูบดีราชหฤทัย
กลีเซอ 667 ซีซี

กลีเซอ 667 ซีซี  เป็นดาวเคราะห์นอกระบบที่โคจรรอบดาวฤกษ์ กลีเซอ 667 ซี ซึ่งอยู่ในสมาชิกของกลีเซอ 667 ระบบดาวฤกษ์ทริปเปิล มวลต่ำสุดของ กลีเซอ 667 ซีซี มีอยูประมาณ 4.39 มวลโลก อยู่ห่างจากโลก 23.62 ปีแสง
กลีเซอ 667 ซีซี ที่อยู่ในระบบดาวฤกษ์ทริปเปิล ตั้งอยู่ในกลุ่มดาวปลากระโทงแทง อยู่ห่างจากโลกประมาณ 22.7 ปีแสง มีการประกาศครั้งแรกในที่สาธารณะก่อนเผยแพร่ในวันที่ 21 พฤศจิกายน ค.ศ. 2554 โดยกลุ่มองค์การอวกาศยุโรปของHARPS โดยใช้วิธีการรัศมีความเร็ว (วิธีดอปเลอร์) อย่างไรก็ตาม การประกาศที่รายงานวารสารกรรมการในวันที่ 2 กุมภาพันธ์ ค.ศ. 2012 โดยนักวิจัยที่มหาวิทยาลัยเกิร์ทธิงเก้น และสถาบันคาร์เนกี สาขาวิทยาศาสตร์
กลีเซอ 667 ซีซี อยู่ในเขตอาศัยได้ และมีโอกาสสูงที่จะค้นพบสิ่งมีชีวิต
ไอดอลจังชิซูชีพาย

ไอดอลจังชิซูชีพาย  เป็นซีรีส์ของวิดีโอเกมไพ่นกกระจอก ที่ได้รับการพัฒนาและเปิดตัวโดยค่ายจาเลโค ในหลายระบบซึ่งได้แก่เกมตู้, พีซี และเครื่องเล่นวิดีโอเกม โดยเกมภาคแรกของซีรีส์นี้อยู่ระบบซูเปอร์ฟามิคอมใน ค.ศ. 1993 โดยใช้ชื่อ"บิโชโจะจังชิซูชีพาย" และได้รับการเปลี่ยนชื่อเป็น"ไอดอลจังชิซูชีพาย" สำหรับภาคต่อมา เกมนี้มีความโดดเด่น เนื่องด้วยเคนอิจิ โซโนดะ ได้ทำการออกแบบตัวละคร นอกจากนี้ยังมีการจัดสร้างเป็นอะนิเมะโอวีเอที่อิงรูปแบบจากเกม
สแกตแมน จอห์น

จอห์น พอล ลาร์กิน (13 มีนาคม ศ.ค. 1942 – 3 ธันวาคม ศ.ค. 1999) ที่รู้จักกันดีในชื่อ สแกตแมน จอห์น (Scatman John) เป็นนักดนตรีชาวอเมริกัน ผู้ที่รวมการร้องสแกต (scat) กับเพลงแดนซ์ เป็นที่รู้จักกันดีกับเพลงในปี 1995 "Scatman (Ski Ba Bop Ba Dop Bop)" และ "Scatman's World"
ลาร์กิน ได้กล่าวในการพูดสแกตว่า "เปลี่ยนปัญหาที่ใหญ่ที่สุดของฉันให้ประโยชน์มากที่สุดของฉัน" สแกตแมน จอห์น ขายเพลงได้เป็นล้านทั่วโลกและได้เป็นศิลปินหน้าใหม่ยอดเยี่ยม (Best New Artist) ในเอโคอวอดส์ (Echo Awards) ทั้งญี่ปุ่นและเยอรมัน เขาเป็นผู้ได้รับจากรางวัล สมาคมการพูด-ภาษา-การได้ยิน แห่งอเมริกา (American Speech-Language-Hearing Association) ของ แอนนี เกลนน์ (Annie Glenn) สำหรับการให้ประโยชน์ที่โดดเด่นให้กับชุมชนการพูด และ หอแห่งเกียรติคุณของสมาคมผู้มีปัญหาทางการพูดแห่งชาติ (National Stuttering Association Hall of Fame)
ญาติ ไหวดี

ญาติ ไหวดี (13 พฤษภาคม พ.ศ. 2455 - 25 มิถุนายน พ.ศ. 2534) อดีตสมาชิกสภาผู้แทนราษฎรจังหวัดพิบูลสงคราม และอดีตสมาชิกสภาผู้แทนราษฎรจังหวัดสุรินทร์ รวม 7 สมัย อดีตหัวหน้าพรรคสังคมก้าวหน้า และอดีตผู้นำพรรคสนับสนุนนโยบายเกรียงศักดิ์
ประวัติ.
ญาติ เกิดเมื่อวันที่ 13 พฤษภาคม พ.ศ. 2455 สำเร็จการศึกษาได้ประกาศนียบัตรครูประถมกสิกรรม จากโรงเรียนฝึกหัดครูประถมกสิกรรม จังหวัดเชียงใหม่ ด้านครอบครัวสมรสกับ นางสงบ ไหวดี
การทำงาน.
ญาติ เริ่มทำงานในอาชีพครูที่โรงเรียนสุรวิทยาคาร จังหวัดสุรินทร์ จากนั้น พ.ศ. 2475 ได้รับแต่งตั้งเป็นครูใหญ่ที่โรงเรียนวัดบ้านนาเกา ที่ อำเภอเมืองสุรินทร์ และเจริญในหน้าที่การงานตามลำดับ ทั้งการดำรงตำแหน่งธรรมการอำเภอและจังหวัด (ต่อมาคือตำแหน่ง ศึกษาธิการอำเภอและจังหวัด)
งานการเมือง.
ญาติ ลงสมัครรับเลือกตั้งสมาชิกสภาผู้แทนราษฎรครั้งแรก ใน เดือนมกราคม พ.ศ. 2489 จังหวัดพิบูลสงคราม และได้รับเลือกเรื่อยมาจนถึง พ.ศ. 2522 รวม 7 สมัย 
สมาชิกสภาผู้แทนราษฎร.
ญาติ ไหวดี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
ถึงแก่อนิจกรรม.
ญาติ ไหวดี เสียชีวิตเมื่อวันที่ 25 มิถุนายน พ.ศ. 2534 สิริอายุรวม 79 ปี
เจ้าพระยามหาโยธา (ทอเรียะ คชเสนี)

เจ้าพระยามหาโยธา (ทอเรียะ คชเสนี) (ทอเรียะ หรือ ทองชื่น คชเสนี) เป็นบุตรเจ้าพระยามหาโยธานราธิบดีศรีพิชัยณรงค์ (พญาเจ่ง) ต้นสกุล คชเสนี เข้ามาอยู่ที่เมืองไทยสมัยพระเจ้าตากสิน พร้อมบิดาเมื่อครั้งบิดาท่านเข้ามาพี่งพระบรมโพธิสมภารราวปี 2318 สันนิษฐานว่าเมื่อเริ่มเข้ารับราชการน่าจะมีบรรดาศักดิ์เป็นอย่างอื่น มาปรากฏนาม พระยามหาโยธา (ทอเรียะ) เมื่อขึ้นปกครองชาวมอญแทนบิดาท่านในสมัยรัชกาลที่ 2 บางคนเรียกท่านว่า “พญาทอเรียะ”  ถึงสมัยรัชกาลที่ 3 ได้เลื่อนเป็นเจ้าพระยามหาโยธา (ทอเรียะ)
ประวัติ.
เจ้าพระยามหาโยธา (ทอเรียะ) เป็นผู้มีความสามารถหลายด้าน ทั้งในด้านฝีมือในการรบ การทูต การใช้ภาษา เมื่อครั้งยุคล่าอาณานิคมอังฤษยึดอินเดียได้ และได้เริ่มทำสงครามกับพม่าจึงกระทบถึงความมั่นคงของไทย รัชกาลที่ 3 โปรดฯให้ เจ้าพระยามหาโยธา (ทอเรียะ) นำทัพไปช่วยอังกฤษรบและเจรจาทางด้านการทูต ด้วยความสามารถและชาติกำเนิดทำให้ เจ้าพระยามหาโยธา (ทอเรียะ) เป็นที่เคารพนับถึอของชาวมอญ เช่น เมื่อครั้งที่ท่านยกทัพเข้าไปในพม่าทางด่านเจดีย์สามองค์ เจ้าเมืองขะเมิงและเจ้าเมืองทราซี่งเป็นเจ้าเมืองมอญ ได้จัดกองทัพเข้าสมทบกว่า 3,000 คน เมื่อเจ้าพระยามหาโยธา (ทอเรียะ) ยกกองทัพเข้าไปตั้งอยู่ที่เมืองเตริน (อัตรัน) ซึ่งเป็นเมืองมอญที่บิดาท่านเคยปกครอง บรรดาเจ้าเมืองมอญทั้งหลายก็เข้าอ่อนน้อมทำให้การศึกเป็นไปโดยง่าย ภายหลังเมื่ออังกฤษมีชัยต่อพม่า อังกฤษมีความคิดที่จะตั้งรามัญประเทศขึ้นใหม่ อังกฤษจึงได้มาทาบทามและเกลี้ยกล่อม เจ้าพระยามหาโยธา (ทอเรียะ) ไปเป็นกษัตริย์รามัญประเทศที่จะตั้งขึ้น เนื่องด้วยเจ้าพระยามหาโยธา (ทอเรียะ) เป็นที่นิยมในหมู่ชาวมอญและมีบิดาเป็นพระภาติยะ (หลานลุง) ในกษัตริย์มอญองค์สุดท้าย แต่เจ้าพระยามหาโยธา (ทอเรียะ) ตอบปฏิเสธด้วยมีความจงรักภักดีต่อพระมหากษัตริย์ไทย อังกฤษจึงเลิกล้มความตั้งใจ
ด้านการศึกสงคราม.
เจ้าพระยามหาโยธา (ทอเรียะ) มีส่วนร่วมในการทำศึกสงครามแทบทุกครั้ง ตัวอย่างเช่น 
ด้านศาสนา.
เจ้าพระยามหาโยธา(ทอเรียะ) ได้ดำเนินการสร้างวัดเกาะบางพูด จังหวัดนนทบุรี ต่อจากบิดา และน้อมเกล้าฯถวายแด่รัชกาลที่ 3 ภายหลังได้เปลี่ยนชื่อตามนามผู้สร้างเป็น วัดเกาะพญาเจ่ง นอกจากนี้รัชกาลที่ 3 ยังโปรดฯให้เจ้าพระยามหาโยธา (ทอเรียะ) เป็นผู้สร้างกุฏิสงฆ์ เสนาสนะ กำแพง และเขื่อนรอบวัดราชนัดดารามวรวิหาร รวมถึงตัดถนนทะลุกำแพงลงสู่ท่าน้ำ
บุตร-ธิดา.
เจ้าพระยามหาโยธา (ทอเรียะ) มีบุตรธิดารวม 11 ท่าน ดังนี้
เจ้าพระยามหาโยธา (ทอเรียะ) ถึงแก่อสัญกรรมเมื่อปี พ.ศ. 2398 สมัยรัชกาลที่ 4 รวมอายุได้ 93 ปี ที่บ้านถนนพระอาทิตย์ ท่านได้ทำพินัยกรรมยกบ้านของท่านเป็นของขวัญสมโภชน์พระเจ้าลูกยาเธอ พระองค์เจ้ากฤดาภินิหาร ผู้เป็นเหลน ไว้เมื่อยามย้ายออกจากพระบรมมหาราชวัง พระเจ้าลูกยาเธอฯ ซึ่งต่อมาคือ พระเจ้าบรมวงศ์เธอฯ กรมพระนเรศวรฤทธิ์ ได้ประทับ ณ วังถนนพระอาทิตย์จนสิ้นพระชนม์
Clione limacina

Clione limacine หรือในชื่อสามัญว่า นางฟ้าทะเล  เป็นหอยฝาเดี่ยวที่ไม่มีเปลือกจำพวกหนึ่ง พบในความลึกระดับ 500 เมตรในมหาสมุทรทางแถบขั้วโลกเหนือ คือ มหาสมุทรอาร์กติก และแถบหนาวเย็นของมหาสมุทรแปซิฟิกเหนือและแอตแลนติกเหนือ 
จำแนกออกได้เป็น 2 ชนิดย่อย คือ
นางฟ้าทะเลมีความยาวโดยเฉลี่ย 1-2.5 เซนติเมตร มีลักษณะโดยทั่วไปใกล้เคียงกับ "Clione antarctica" ซึ่งพบในมหาสมุทรใต้ ที่มีขนาดใหญ่กว่า
นางฟ้าทะเลมีลำตัวใส มองเห็นจุดสีส้มอยู่ทั้งหมดสามจุด โดยสองจุดแรกจะแยกออกจากกันไม่ชัดเจน เนื่องจากอยู่บริเวณหัวที่มีหนวดสั้น ๆ สองข้างด้านบน ซึ่งจุดดังกล่าวเป็นอวัยวะที่เรียกว่า "ถุงตะขอ" (Hook sac) และ "หลอดบุคคัล" (Buccal bulb) ซึ่งเป็นส่วนที่เปรียบได้กับปาก มีส่วนที่เป็นฟันอยู่ในนั้น จุดที่สามของลำตัว มีขนาดใหญ่กว่า เป็นส่วนที่ใช้สำหรับย่อยอาหาร และส่วนที่เป็นจุดเด่น คือ อวัยวะที่เป็นระยางค์เล็ก ๆ คล้ายปีก ที่ชื่อชื่อเรียกว่า "พาราโพเดีย" (Parapodia) อยู่สองข้าง ใช้สำหรับกระพือขึ้นลงเคลื่อนไหวในน้ำเป็นจังหวะ ดูแล้วคล้ายกับนางฟ้าในนิทาน อันเป็นที่มาของชื่อสามัญ
กินอาหารจำพวกหอยเปลือกเดี่ยวที่ว่ายน้ำได้ ในสกุล "Limacina" ได้แก่ชนิด "Limacina helicina" และ "Limacina retroversa" โดยล่าเหยื่อด้วยความรวดเร็ว เมื่อเหยื่อเข้ามาใกล้จะจับเหยื่อไว้ด้วยอวัยวะคล้ายหนวด (Buccal cones) ซึ่งมีหกเส้น และเมื่อจับได้จะใช้ฟันครูดและตะขอในการเซาะเปลือกของเหยื่อ เนื่องจากเหยื่อของนางฟ้าทะเลนั้นเป็นหอยที่มีเปลือก
นางฟ้าทะเลดำรงชีวิตเป็นแพลงค์ตอนในมวลน้ำจึงเป็นอาหารที่สำคัญของสัตว์ที่กินแพลงค์ตอนเป็นอาหาร เช่น วาฬบาลีน ซึ่งในอดีตจึงเคยได้ชื่อว่าเป็นอาหารของวาฬ
ภรภัทร วทัญญุตาพงศ์

ภัคพร ไชยหาญ หรือ ภรภัทร ไชยหาญ, ภรภัทร วทัญญุตาพงศ์, ภัคพร แสนเสนา (ชื่อเล่น: ปอย) เกิดเมื่อวันที่ 30 สิงหาคม พ.ศ. 2512 เป็นนักร้อง พิธีกร และครูสอนร้องเพลงชาวไทย เป็นอดีตศิลปินค่ายจีเอ็มเอ็ม แกรมมี่ มีผลงานอัลบั้มเฉพาะกิจออกมาถึง 3 อัลบั้ม คือ อัลบั้ม "แกรมมี่ ซูเปอร์ เมดเล่ย์" (พ.ศ. 2543), อัลบั้ม "Meeting" (พ.ศ. 2544) และอัลบั้ม "" (พ.ศ. 2546)
ประวัติ.
เป็นที่รู้จักจากการเป็นครูสอนร้องเพลง เริ่มเข้าวงการตั้งแต่สมัยเรียนมัธยมโดยทำงานเป็นคอรัสให้ทุกค่ายเพลง เป็นอดีตสมาชิกวงกะท้อน ซึ่งในขณะนั้นใช้ชื่อ “สรญา ส่งสุข” โดยเธอรับหน้าที่นักร้องนำแทน อ้อย กะท้อน ซึ่งไปออกอัลบั้มเดี่ยว นอกจากนี้ยังเป็นนักจัดรายการวิทยุ MUN FM ครูปอยมีประสบการณ์การทำงานมากกว่า 15 ปี จนได้รับความไว้วางใจจากค่ายเพลงทุกค่าย จากโปรดิวเซอร์และศิลปินมากมาย เคยเรียนร้องเพลงกับครูกบ เสาวนิตย์ และเรียนกับครูกิตตินันท์ ชินสำราญ San Francisco Conservatory of Music
ผลงานเพลงที่มีชื่อเสียงมากที่สุด คือ เพลง "ความรักอยู่ไหน" ในอัลบั้ม Meeting 
ปี 2546 มาถึงอัลบั้มเฉพาะกิจชุดที่ 3 กับอัลบั้ม Meeting II : Meeting Again โดยขับร้องเพลง "ฝันข้างเดียว"
นอกจากจะมีงานเพลงที่ได้ปล่อยมาแล้วหลายอัลบั้ม ในสังกัดจีเอ็มเอ็ม แกรมมี่ ปอย ภัครพร ยังมีผลงานเพลงประกอบละครโทรทัศน์อีกมากมาย เช่น เพลง "อุ่นใจ (เมื่อมีเธอ)" เพลงประกอบละคร คนของแผ่นดิน และเพลง "ขาดเธอขาดใจ" เพลงประกอบละคร นางฟ้าเดินดิน
ปลาบู่จักรพรรดิ์

"สำหรับปลาบู่จากที่เป็นปลากลับหัว ดูที่ ปลาบู่จาก"
ปลาบู่จักรพรรดิ์ หรือ ปลาบู่จาก หรือ ปลาบู่หิน (ชื่อวิทยาศาสตร์: "Glossogobius giuris") ปลาน้ำจืดและน้ำกร่อยชนิดหนึ่ง ในวงศ์ปลาบู่ (Gobiidae)
มีลักษณะทั่วไปคล้ายปลาบู่ทราย แต่มีส่วนหัวแหลมกว่า ลำตัวทรงกระบอก ด้านท้ายของลำตัวแบนด้านข้าง ปากกว้าง ดวงตากลมโต ครีบท้องมี 2 อัน ครีบท้องเชื่อมติดกันเป็นรูปถ้วย ครีบหางปลายแหลม ลำตัวมีสีน้ำตาลอ่อน ส่วนหลังสีคล้ำ ด้านข้างลำตัวมีแถบสีคล้ำขนาดใหญ่จำนวน 4-5 แถบ ขอบเกล็ดมีสีคล้ำจึงแลดูเป็นลายคล้ายตาข่ายหรือร่างแห ครีบต่าง ๆ ใส
มีขนาดโตเต็มที่ประมาณ 16-20 นิ้ว กระจายพันธุ์ในแถบน้ำกร่อยและน้ำจืดใกล้ชายฝั่งทะเลในแถบร้อนของทวีปเอเชียโดยทั่วไป ตั้งแต่ทะเลแดง จนถึงชายฝั่งแอฟริกาตะวันออก ตลอดจนเอเชียใต้จนถึงตอนใต้ของจีนและออสเตรเลีย พบทั้งในชายฝั่งทะเลมหาสมุทรแปซิฟิก และมหาสมุทรอินเดีย (โดยในประเทศไทยมีรายงานพบที่แม่น้ำสาละวิน ซึ่งอยู่ห่างไกลจากทะเลนับเป็นพัน ๆ กิโลเมตรด้วย) เป็นปลาที่มีพฤติกรรมนอนนิ่ง ๆ กับพื้นตลอดทั้งวัน ส่วนมากจะอาศัยอยู่ในป่าชายเลน ในส่วนที่มีพืชน้ำขึ้นหนาแน่น ที่เป็นพื้นทราย เพื่อซุ่มล่าอาหาร ซึ่งอาหารได้แก่ ปลาและสัตว์น้ำขนาดเล็กต่าง ๆ มีพฤติกรรมการวางไข่ จะวางไข่ยึดติดกับวัสดุต่าง ๆ ใต้น้ำ โดยพ่อปลาและแม่ปลาจะช่วยกันดูแลไข่จนฟักเป็นตัว
เป็นปลาที่นิยมเลี้ยงกันเป็นปลาสวยงาม ซึ่งสามารถเลี้ยงเติบโตได้เป็นอย่างในสภาพน้ำจืดสนิท และยังใช้บริโภคกันในบางท้องถิ่นอีกด้วย
รถรางวอร์ซอ

รถรางวอร์ซอ  เป็นระบบขนส่งมวลชน ประเภทรถราง ในกรุงวอร์ซอ ประเทศโปแลนด์ มีระยะทางรวม มีรถรางทั้งหมด 750 คัน เป็นระบบรถรางที่ใหญ่เป็นอันดับ 2 ของประเทศ มีจำนวน 25 เส้นทาง ในอดีตดำเนินการโดย องค์การขนส่งวอร์ซอ และตั้งแต่ ค.ศ. 1994 ดำเนินการโดย บริษัทรถรางวอร์ซอ
สถานีรถไฟกลางวอร์ซอ

สถานีรถไฟกลางวอร์ซอ  เป็นสถานีรถไฟหลักในกรุงวอร์ซอ ประเทศโปแลนด์ ออกแบบโดยสถาปนิก Arseniusz Romanowicz เริ่มการก่อสร้างใน ค.ศ. 1972 และเปิดใช้งาน ค.ศ. 1975 เป็นสถานีรถไฟที่เป็นจุดเชื่อมต่อของรถไฟไปยังเมืองต่าง ๆ ของประเทศ มีจำนวน 4 ชานชาลา
สายวอร์ซอครอสซิตี

สายวอร์ซอครอสซิตี  เป็นสายรถไฟ ระยะทาง 7 กิโลเมตร ที่ตัดผ่านใจกลางกรุงวอร์ซอ ประเทศโปแลนด์ เปิดให้บริการครั้งแรก ค.ศ. 1933 ติดตั้งระบบจ่ายไฟฟ้าครั้งแรก ค.ศ. 1936 ปรับเป็นทางคู่ใน ค.ศ. 1949 โดยช่วงกลางของสาย เป็นอุโมงค์ใต้ดิน ระยะทางในอุโมงค์ 2.31 กิโลเมตร
ธณรัฐ ปิ่นเวหา

ธณรัฐ ปิ่นเวหา หรือ โจ้ เกิดวันที่ 5 มกราคม พ.ศ. 2524 นักร้องชาวไทย ที่มีผลงานทางค่ายอาร์.เอส. โปรโมชั่น เป็นหนึ่งในศิลปินอัลบั้ม World the International music album เพลงที่โด่งดังและเป็นที่รู้จักมาที่สุดคือ "จันทร์" และเพลง "บอกรักในใจ"
ประวัติ.
ธณรัฐ ปิ่นเวหา (ชื่อเล่น: โจ้) เริ่มเข้าสู่วงการเพลงโดยเป็นศิลปินค่ายอาร์เอส โดยออกอัลบั้มที่เป็นโปรเจกต์พิเศษชื่อว่า "World The International Music Album" ในปี พ.ศ. 2545 ร่วมกับนักร้องหน้าใหม่ในสังกัดทั้ง 10 คน อาทิ ธณรัฐ ปิ่นเวหา, มนต์มนัส พลับทอง (ซอ The Sis), มนัญญา ลิ่มเสถียร (เบลล์ เกิร์ลลี่ เบอร์รี่), ภัทรนันท์ ดีรัศมี (แนนนี่ เกิร์ลลี่ เบอร์รี่), เก๋ วรรณิศา จิตร์มงคลสุข, เอก เอกชัย, พัน ประพันธ์, โต ฉัตรชัย, นัน อนัน ศรีมหายัน, ฝน รัตภูมิ และ แซนดร้า แมฟโร ซึ่งธนรัฐ ได้รับคัดเลือกให้ร้องเพลง "จันทร์ (thailand)" และเป็นเพลงที่สร้างชื่อเสียงให้กับธนรัฐ เป็นอย่างมาก
ในปีเดียวกัน หลังจากที่ประสบความสำเร็จในเพลง "จันทร์" ธณรัฐก็ได้มีอัลบั้มเดี่ยวที่เป็นของตนเองในสังกัดอาร์เอส คืออัลบั้ม "Joe Thanarat" เปิดตัวด้วยเพลง "ดอกไม้" เพลง pop R&B ฟังสบาย ที่มีกลิ่นไอของ hip-hop beat ต่อด้วยเพลง "บอกรักในใจ" เพลง ballad ที่มีโชว์เสียงร้องของโจ้ได้เต็มที่ เด่นที่เสียง piano และเพลง "อากาศ" เพลง pop r&b
ในปี 2546 ธณรัฐได้มีอัลบั้มเดี่ยวชุดที่ 2 ชื่อว่า "Night Time ความหมายของค่ำคืน" เป็นการนำเพลงเก่าของศิลปินหญิงในค่าย มาร้องใหม่ในสไตล์ของ "โจ้-ธนรัฐ" เช่นเพลง "แค่วันนี้" ของ โมเม, เพลง "ไม่อยากให้ผ่านคืนนี้" ของวงเดอะซิส และเพลง "หว่านเมล็ดบนเม็ดทราย" ของ ปาน ธนพร
ในปีถัดมา ธณรัฐมาพร้อมกับอัลบั้มชุดที่ 3 ซึ่งเป็นอัลบั้มชุดสุดท้าย ก่อนที่จะโบกมือลาไปทำอาชีพนักบิน ในอัลบั้มชุดนี้ใช้ชื่อชุดว่า "Fly with me" ในอัลบั้มชุดนี้ไม่ค่อยประสบความสำเร็จเท่าไหร่ เพราะแรงโปรโมทน้อย แต่ก็มีเพลงที่เป็นที่รู้จักไม่น้อยคือเพลง "เธอลืมผู้ชายคนนี้ไปหรือยัง"
ปัจจุบัน ธนรัฐเป็นนักบินเครื่อง Airbus A330/340 ของการบินไทย โดยเหตุผลที่เลือกทำอาชีพนี้คือเป็นอาชีพที่ใฝ่ฝัน และได้มีโอกาสสอบชิงทุนเรียนเป็นนักบินของการบินไทย ในขณะที่กำลังทำงานเพลงอัลบั้มชุดที่ 3 ซึ่งในปัจจุบันอาชีพนักบินก็เป็นอาชีพหลักไปแล้ว
ปัจจุบัน ธนรัฐเป็นนักบินสายการบินเวียดเจ็ทแอร์
ผลงาน.
อัลบั้มพิเศษ.
อัลบั้ม World The International Music Album (พ.ศ. 2545).
ร่วมกับ แซนดร้า แมฟโร, เก๋ - วรรณิศา จิตรมงคลสุข, พัน - ประพันธ์ เพชรสุขสมวิไล, โต - ฉัตรชัย พินธุประภา, นัน - อนัน ศรีมหายัน และ ฝน - รัตภูมิ ปานคล้าย, ซอ - มนต์มนัส พลับทอง (ซอ The Sis), เบลล์ - มนัญญา ลิ่มเสถียร (เบลล์ เกิร์ลลี่ เบอร์รี่), เอก - เอกชัย ตอรบรัมย์, แนนนี่ - ภัทรนันท์ ดีรัศมี (แนนนี่ เกิร์ลลี่ เบอร์รี่)
รถไฟชานเมืองวอร์ซอ

รถไฟชานเมืองวอร์ซอ (WKD) เป็นเส้นทางรถไฟชานเมืองในกรุงวอร์ซอ เมืองหลวงของประเทศโปแลนด์ แบ่งเส้นทางออกเป็น 2 สายย่อย มีศูนย์ซ่อมบำรุงหลัก Grodzisk Mazowiecki ใช้รางมาตรฐาน รับกระแสไฟฟ้า 600 โวลต์ กระแสตรง จ่ายไฟฟ้าเหนือหัว รถไฟฟ้าแบ่งเป็น 3 คันต่อขบวน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ไมเนอร์ อินเตอร์เนชั่นแนล

บริษัท ไมเนอร์ อินเตอร์เนชั่นแนล จำกัด (มหาชน)  ก่อตั้งขึ้นเมื่อวันที่ 1 กันยายน พ.ศ. 2521 คือกลุ่มบริษัทดำเนินธุรกิจหลักในด้านการลงทุนการประกอบกิจการโรงแรม ภัตตาคาร อาหารและเครื่องดื่ม การจัดจำหน่ายและผลิตสินค้า โดยประกอบกิจการส่วนใหญ่ในประเทศไทย และประกอบกิจการในประเทศต่างๆ ได้แก่ ประเทศสิงคโปร์ มาเลเซีย จีน มัลดีฟส์ สหรัฐอาหรับเอมิเรตส์ ศรีลังกา ออสเตรเลีย เป็นต้น บริษัทจดทะเบียนในตลาดหลักทรัพย์แห่งประเทศไทยเมื่อวันที่ 14 ตุลาคม พ.ศ. 2531 และบริษัทฯแปลงสภาพเป็นบริษัทมหาชน เมื่อวันที่ 30 สิงหาคม พ.ศ. 2536 
ธุรกิจ.
บริษัท ไมเนอร์ฯ มีโรงแรมและเซอร์วิสอพาร์ทเมนต์ภายใต้การบริหารงานทั้งสิ้น 82 แห่ง (ข้อมูลทั้งหมด ณ เดือนกุมภาพันธ์ พ.ศ. 2557) โดยสามารถจำแนกธุรกิจโรงแรมได้ ดังนี้
ธุรกิจโรงแรม และอสังหาริมทรัพย์.
ธุรกิจโรงแรมที่เป็นเจ้าของ.
โรงแรมจำนวน 15 แห่งภายใต้แบรนด์ต่างๆ เหล่านี้ บริษัท ไมเนอร์ฯ ถือหุ้นในสัดส่วนเกินร้อยละ 50
ธุรกิจโรงแรม พัฒนาอสังหาริมทรัพย์ และธุรกิจอื่นๆ ทีเกี่ยวข้อง.
บริษัท ไมเนอร์ฯ ยังร่วมลงทุนในธุรกิจที่โรงแรม พัฒนาอสังหาริมทรัพย์ และธุรกิจอื่นๆ ทีเกี่ยวข้อง ดังนี้
ธุรกิจร้านอาหาร.
บริษัท ไมเนอร์ฯ ดำเนินธุรกิจอาหารผ่านบริษัทย่อย คือ เดอะ ไมเนอร์ ฟู้ด กรุ๊ป โดยประกอบธุรกิจในประเทศไทย มีร้านอาหารภายใต้การบริหารงานกว่า 1,100 สาขาทั่วโลก 
ปัจจุบัน ไมเนอร์ฯ มีแบรนด์ร้านอาหารภายใต้การบริหาร เช่น
ธุรกิจจัดจำหน่าย.
บริษัท ไมเนอร์ฯ ยังดำเนินธุรกิจจัดจำหน่ายสินค้าและรับจ้างผลิตสินค้าผ่านบริษัท ไมเนอร์ คอร์ปอเรชั่น จำกัด (มหาชน) จัดจำหน่ายสินค้าต่างประเทศ ทั้งเสื้อผ้าแฟชั่น เครื่องสำอาง และเครื่องใช้ในครัวเรือนในประเทศไทย ผ่านช่องทางการขายทั้งค้าปลีก ขายส่ง และขายตรง
ปลาบู่หิน

ปลาบู่หิน เป็นสกุลของปลากระดูกแข็งสกุล "Glossogobius" ในวงศ์ปลาบู่ (Gobiidae) 
พบกระจายพันธุ์ในน้ำจืด, น้ำกร่อย และทะเล ตั้งแต่ทวีปแอฟริกาจนถึงชายฝั่งแปซิฟิกตะวันตก
การจำแนก.
จำแนกออกได้เป็น 28 ชนิด
ตำบลท่าเยี่ยม (อำเภอโชคชัย)

ท่าเยี่ยม เป็นตำบลแห่งหนึ่งใน อำเภอโชคชัย จังหวัดนครราชสีมา ทั้งพื้นที่ของตำบลบริหารโดย เทศบาลตำบลท่าเยี่ยม ตั้งอยู่ห่างจากที่ว่าการอำเภอโชคชัยไปทางทิศตะวันออก ประมาณ 12 กิโลเมตร 
การปกครอง.
ตำบลท่าเยี่ยม แบ่งการปกครองออกเป็น 16 หมู่บ้าน คือ
<templatestyles src="Div col/styles.css"/>
ซง แจ-ลิม

ซง แจ-ลิม (18 กุมภาพันธ์ 1985 – 12 พฤศจิกายน 2024) เป็นนักแสดงและนายแบบชาวเกาหลีใต้ เริ่มต้นการเดินแบบในปี 2009 โดยเดินให้กับนักออกแบบหลายห้องเสื้อ และถ่ายแบบให้กับนิตยสารหลายฉบับ เช่น , , , , , , , และ ต่อมาได้เริ่มแสดงละครในปีเดียวกัน โดยละครที่สร้างชื่อเสียงให้ซงคือ" The Moon That Embraces the Sun "(2012)และบทบาทนักฆ่าจากละครเรื่อง "" (2013)
ซง แจ-ลิม เสียชีวิตเมื่อวันที่ 12 พฤศจิกายน 2024 ในอายุ 39 ปี
เทศบาลตำบลไทรโยง-ไชยวาล

เทศบาลตำบลไทรโยง-ไชยวาล เป็นเทศบาลแห่งหนึ่งใน อำเภอครบุรี จังหวัดนครราชสีมา
ที่ตั้งและอาณาเขต.
เทศบาลตำบลไทรโยง-ไชยวาล ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงใต้ประมาณ 70 กิโลเมตร ห่างจากอำเภอครบุรีประมาณ 18 กิโลเมตร
ชุมชน.
เทศบาลตำบลไทรโยง-ไชยวาล แบ่งชุมชนออกเป็นจำนวน 7 ชุมชน จำนวนครัวเรือน 916 ครัวเรือน
อารอน เอคฮาร์ท

อารอน เอ็ดเวิร์ด เอคฮาร์ท (เกิด 12 มีนาคม ค.ศ. 1968) เป็นนักแสดงชาวอเมริกัน มีชื่อเสียงจากการรับบท ฮาร์วีย์ เดนท์ อัยการของเมืองก็อทแธมใน "แบทแมน อัศวินรัตติกาล"
ตำบลอรพิมพ์

อรพิมพ์ เป็นตำบลหนึ่งตั้งอยู่ทางทิศเหนือของอำเภอครบุรี จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลอรพิมพ์ ครอบคลุมพื้นที่ตำบลอรพิมพ์ทั้งตำบล
ประวัติ.
ที่มาของชื่อ "อรพิมพ์" คนเก่าแก่เล่าว่า เดิมที่บ้านอรพิมพ์ (หมู่ที่ 1) มีสาวงามเป็นนางสนมของเจ้าเมืองขอม ชื่อว่า อรพิมพ์ ได้เดินทางไปมาระหว่างบ้านของสามี กับบ้านของพ่อแม่ ตนเองอยู่เสมอ วันหนึ่งขณะนางมีท้องอ่อน ๆ เกิดอาเจียน (ราก) บรเวณนั้นจึงได้ชื่อว่าบ้านนางราก ต่อมาเพี้ยนเป็น บ้านนาราก (หมู่ที่ 2, 3) ส่วนชื่อตำบลได้เรียกตามชื่อของนางสนมคนนั้น คือ ตำบลอรพิมพ์
ที่ตั้งและอาณาเขต.
ตำบลอรพิมพ์ตั้งอยู่ห่างจากที่ว่าการอำเภอครบุรีไปทางทิศตะวันตกเฉียงเหนือประมาณ 5 กิโลเมตร ตำบลอรพิมพ์มีอาณาเขตติดต่อดังนี้ (ติดกับพื้นที่ในจังหวัดนครราชสีมาทุกทิศทาง)
หมู่บ้าน.
ตำบลอรพิมพ์ แบ่งเขตการปกครองออกเป็น 8 หมู่บ้าน ดังนี้
ระวี กิ่งคำวงศ์

ระวี กิ่งคำวงศ์ (เกิด 18 มกราคม พ.ศ. 2493) เป็นอดีตสมาชิกสภาผู้แทนราษฎรจังหวัดมุกดาหาร 4 สมัย และอดีตสมาชิกวุฒิสภาจังหวัดมุกดาหาร
ประวัติ.
ระวี กิ่งคำวงศ์ เกิดเมื่อวันที่ 18 มกราคม พ.ศ. 2493 สำเร็จการศึกษาปริญญาตรี นิติศาสตรบัณฑิต จาก มหาวิทยาลัยรามคำแหง
งานการเมือง.
ระวี ได้รับเลือกตั้งสมาชิกสภาผู้แทนราษฎรจังหวัดมุกดาหารครั้งแรก ใน พ.ศ. 2529 สังกัดพรรคประชาธิปัตย์ และได้รับเลือกเรื่อยมา จนถึง พ.ศ. 2538 ก่อนที่จะได้รับเลือกเป็น สมาชิกวุฒิสภา จังหวัดมุกดาหาร ในปี พ.ศ. 2543 
สมาชิกสภาผู้แทนราษฎร.
ระวี กิ่งคำวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
สมาชิกวุฒิสภา.
ระวี กิ่งคำวงศ์ ได้รับการเลือกตั้งเป็นสมาชิกวุฒิสภามาแล้ว 1 สมัย คือ
เจ้าจอมมารดาเกศ ในรัชกาลที่ 4

เจ้าจอมมารดาเกศ (เกษ) ในรัชกาลที่ 4 เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าประภัศร
ประวัติ.
เจ้าจอมมารดาเกศ ชื่อเดิม เกศ เศวตเศรณี เป็นธิดาของหลวงสุนทรโกษา (ขาว เศวตเศรณี) ต่อมาได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าประภัศร
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังจนถึงแก่อนิจกรรมด้วยโรคชราเมื่อวันที่ 9 กรกฎาคม พ.ศ. 2458 เมื่อท่านได้อายุ 96 ปี โดยพระบาทสมเด็จพระมงกุฎเกล้าเจ้าอยู่หัว รัชกาลที่ 6 ได้ทรงพระกรุณาโปรดเกล้าฯ ให้มีพิธีพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร ในวันที่ 28 ถึง 30 เมษายน พ.ศ. 2463 คราวเดียวกันกับศพเจ้าจอมมารดาจันทร์ ในรัชกาลที่ 5 และเจ้าจอมมารดาบัว ในรัชกาลที่ 5
จอห์น เอ. เอกิ้น

จอห์น เอ เอกิ้น  เป็นมิชชันนารีผู้เผยแผ่นิกายโปรเตสแตนต์ในประเทศไทยช่วงคริสต์ศตวรรษที่ 19 และเป็นหนึ่งในผู้บริหารคนแรกของโรงเรียนกรุงเทพคริสเตียนวิทยาลัย ท่านเป็นบุคคลสำคัญของโรงเรียนอย่างมาก โดยในค.ศ. 2006 ทางโรงเรียนกรุงเทพคริสเตียนวิทยาลัย ได้สร้างอาคารเรียนทันสมัยแห่งใหม่ เป็นอาคารเรียนสูง 16 ชั้น ทดแทนอาคารเดิม ซึ่งได้ตั้งชื่ออาคารนี้ว่า อาคารจอห์น เอ. เอกิ้น
ประวัติ.
จอห์น เอ เอกิ้น เกิดวันที่ 28 กุมภาพันธ์ ค.ศ. 1854 ที่มลรัฐเพนซิลวาเนีย ครอบครัว จอห์น อาศัยอยู่ในรัฐเพนซิลวาเนีย ซึ่งมีร้านขายของเล็ก ๆ เป็นกิจการของครอบครัว และเป็นครอบครัวที่เชื่อในพระเจ้า พ่อ และแม่เป็นผู้เชื่อที่เข้มแข็งในพระเจ้า และตั้งแต่เด็ก จอห์น ได้รับการอบรมสั่งสอนจากพ่อแม่ที่ให้อยู่ในทางของพระเจ้าและพ่อแม่ฝึกฝนให้จอห์นให้เข้มแข็งและรู้จักอดทนกับปัญหาและรู้จักช่วยเหลือและทำงานด้วยตัวเองมาตั้งแต่เด็กและมากกว่านั้นสิ่งที่พ่อแม่ของจอห์นเน้นอยู่เสมอทุกครั้งที่สอนคือเรื่องของความสัตย์ซื่อกับพระเจ้าฉะนั้นจอห์นเป็นคนที่สัตย์ซื่อกับพระเจ้าและชอบงานรับใช้มาตั้งแต่เด็ก ความฝันของจอห์นเวลานั้นอยากจะเป็นศิษยาภิบาล เหมือนกับศิษยาภิบาลที่โบสถ์ของเขา ฉะนั้นจอห์นมีหัวใจแห่งการรับใช้มาตั้งแต่เด็กและพระเจ้าทรงเรียกจอห์นในเวลานั้น โดยการใส่ภาระใจให้จอห์นอยากเป็นมิชชันนารี เวลานั้นจอห์นอยากออกไปเป็นมิชชันนารีและสนใจ เกี่ยวกับงานมิชชั่น 
และในที่สุดพระเจ้าก็เปิดทางให้จอห์นได้มีโอกาสออกไปรับใช้ แต่ครั้งนี้ไม่ได้ไปในฐานะมิชชันนารีแต่ไปในฐานะครู ซึ่งในช่วงเวลานั้นจอห์นได้สำเร็จการศึกษาพอดี จอห์นสำเร็จการศึกษาจากวิทยาลัยวอชิงตันและเจฟเฟอ์สัน (Washington and Jefferson College) ในปี ค.ศ. 1879
จอห์นจึงตัดสินใจออกเดินทางเข้าสู่ราชอาณาจักรสยาม ในฐานะเป็นครูใน พ.ศ. 2423 (ค.ศ. 1880) และจอห์นก็เริ่มต้นทำงานในสยามโดยรับราชการเป็นครูสอนอยู่ที่โรงเรียนสวนอนันต์ หรือ King’s College อยู่ 4 ปี และในช่วงเวลานั้นจอห์นทนเห็นสภาพสังคมและสภาพจิตใจของคนในเวลานั้นไม่ไหว ซึ่งทำให้จอห์นเป็นห่วงสภาพจิตใจ จิตวิญญาณของพวกเขาอย่างมาก และอยากช่วยเหลือด้านสังคม ด้านจิตใจ และด้านจิตวิญญาณคนเหล่านี้ จอห์นตัดสินใจกลับสหรัฐเพื่อจะศึกษาต่อด้านศาสนาศาสตร์เพื่อจะสมัครเป็นมิชชันนารี และในที่สุดจอห์นก็ได้เดินทางกลับมาสยามอีกครั้งในฐานะมิชชันนารี และพร้อมกับภรรยาของเขาคือ มิสลอร่า โอล์มสเตด และการกลับมาครั้งนี้จอห์นและภรรยาได้นำการเปลี่ยนแปลงและการพัฒนามาสู่ชาวสยาม จอห์นได้เริ่มก่อตั้งโรงเรียนเพื่อให้คนยากไร้ได้มาศึกษา และสอนด้านศิลธรรม จริยธรรม เพื่อนำชาวสยามได้รับความรอดด้านจิตวิญญาณ โดยตั้งโรงเรียนคือโรงเรียนกรุงเทพคริสเตียนวิทยาลัย
ผลงาน.
ในค.ศ.1888 (พ.ศ. 2431) ได้ก่อตั้งโรงเรียนบางกอกคริสเตียนไฮสคูล ที่ ตำบลกุฏีจีน ซึ่งภายหลังได้ไปรวมกับโรงเรียนที่ตั้งโดยศาสนาจารย์แมททูน เป็นโรงเรียนสำเหร่บอยสคูล และในค.ศ.1904 ย้ายโรงเรียนมาอยู่ที่ ถนนประมวญ และเมื่อค.ศ.1913 (พ.ศ. 2456) ได้เปลี่ยนชื่อเป็นโรงเรียนกรุงเทพคริสเตียนวิทยาลัย
เจ้าจอมมารดาหรุ่น ในรัชกาลที่ 4

เจ้าจอมมารดาหรุ่น เป็นบาทบริจาริกาในพระบาทสมเด็จพระจอมเกล้าเจ้าอยู่หัว ซึ่งให้ประสูติการพระราชธิดาเพียงพระองค์เดียวคือพระเจ้าบรมวงศ์เธอ พระองค์เจ้าอรุณวดี
ประวัติ.
เจ้าจอมมารดาหรุ่น เป็นธิดาของพระยาอภัยพิพิธ (กระต่าย) กับ คุณหญิงอภัยพิพิธ (แจ่ม) ต่อมาเจ้าจอมมารดาหรุ่นได้ถวายตัวเข้าเป็นฝ่ายในสนองพระเดชพระคุณเป็นบาทบริจาริกาในพระบาทสมเด็จพระจอมเกล้าเจ้าอยู่หัว ได้ให้ประสูติการพระราชธิดาเพียงพระองค์เดียวคือ<br>พระเจ้าบรมวงศ์เธอ พระองค์เจ้าอรุณวดี
หลังพระบาทสมเด็จพระจอมเกล้าเจ้าอยู่หัวเสด็จสวรรคตก็ยังพำนักอยู่ในพระบรมมหาราชวังจนถึงแก่อนิจกรรมเมื่อปี พ.ศ. 2472 อายุได้ 88 ปี
เจ้าจอมมารดาเพ็ง ในรัชกาลที่ 4

เจ้าจอมมารดาเพ็ง (พ.ศ. 2386 — 28 กันยายน พ.ศ. 2432) หรือสมญาในการแสดงว่า หุ่นเมขลา เป็นนางละครและพระสนมเชื้อสายจีนในพระบาทสมเด็จพระจอมเกล้าเจ้าอยู่หัว ประสูติการพระราชธิดาหนึ่งพระองค์คือพระเจ้าบรมวงศ์เธอ พระองค์เจ้านงคราญอุดมดี
ประวัติ.
เจ้าจอมมารดาเพ็ง หรือสะกดว่า เพง มีนามเดิมว่า หุ่น เกิดในปี พ.ศ. 2386 เป็นธิดาของหลวงราชภัตการ (จีนเอ็ง) เจ้ากรมเกาหลาจีน ครั้นเมื่อจำเริญวัยขึ้นก็ได้ถวายตัวเข้าเป็นนางละครในพระบาทสมเด็จพระจอมเกล้าเจ้าอยู่หัว จนมีชื่อเสียงในบทเมขลา ชาววังจึงให้สมญาเธอว่า "หุ่นเมขลา" (ในพระราชหัตถเลขาของพระบาทสมเด็จพระจอมเกล้าเจ้าอยู่หัวเขียนว่า "หุ่น เมฆขลา") ครั้นถวายตัวเป็นพระสนมแล้วจึงเปลี่ยนนามเป็น เพ็ง พระบาทสมเด็จพระจอมเกล้าเจ้าอยู่หัวทรงตรัสเรียกเจ้าจอมมารดาเพ็งว่า "เมขลา" หรือ "เพ็งเมขลา"
เจ้าจอมมารดาเพ็งสนองพระเดชพระคุณประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้านงคราญอุดมดี (12 กรกฎาคม พ.ศ. 2405 — 20 พฤศจิกายน พ.ศ. 2471) พระเจ้าราชวรวงศ์เธอ พระองค์เจ้าปัทมราช ทรงทำนุบำรุง และประทานมรดกให้เมื่อสิ้นพระชนม์
เจ้าจอมมารดาเพ็งถึงแก่อนิจกรรมด้วยโรคฝีที่สีข้างที่โรงพยาบาลศิริราช เมื่อวันที่ 28 กันยายน พ.ศ. 2432 สิริอายุ 46 ปี
ยากูมัง (วิดีโอเกม)

ยากูมัง  เป็นวิดีโอเกมไพ่นกกระจอก ค.ศ. 1989 ที่ได้รับการพัฒนาโดยอินเทลลิเจนต์ซิสเตม และได้รับการจัดจำหน่ายโดยนินเท็นโดสำหรับระบบมือถือเกมบอยของตน วิดีโอเกมชุดนี้เป็นภาคก่อนหน้าวิดีโอเกมนินเท็นโด ดีเอส ที่ชื่อ"ยากูมัง ดีเอส"
จุดสำคัญ.
เกมนี้เป็นหนึ่งในสี่เกมดั้งเดิมของการเปิดตัวระบบเกมบอยที่ประเทศญี่ปุ่นในวันที่ 21 เมษายน ค.ศ. 1989 ที่ควบคู่ไปกับการเปิดตัว"อัลเลย์เวย์", "ซูเปอร์มาริโอแลนด์" และ"เบสบอล" ซึ่งเป็นเพียงเกมเดียวในจำนวนสี่เกมที่ไม่เคยมีการเปิดตัวนอกประเทศญี่ปุ่น หากมีเกมนี้สองชุด โดยใช้เกมบอยสองเครื่องกับสายเชื่อมโยง ก็จะสามารถเล่นแบบสองคนได้
ยะคุมังเป็นชื่อของมือที่ชนะในไพ่นกกระจอก ซึ่งเป็นเกมกระดานของจีน ผู้เล่นจะต้องชนะมือของฝ่ายตรงข้าม โดยการจับคู่อย่างใดอย่างหนึ่งของหมายเลขที่ต่างกันในหน้าไพ่ชุดเดียวกัน หรือโดยการจัดกลุ่มแผงสังกัดหน้าไพ่ชุดเดียวกันด้วยหมายเลขที่ต่างกัน
ออปชันสำหรับปิดเพลงประกอบเกมและปรับระดับความยากของปัญญาประดิษฐ์สามารถพบได้ในเมนูหลัก ผู้เล่นสามารถเลือกฝ่ายตรงข้ามที่จะต่อกรซึ่งมีอยู่ห้าคน โดยเป็นชายสี่คน กับหญิงอีกหนึ่งคน
สิ่งสืบทอด.
ผู้เล่นยากูมังตามที่เห็นบนหน้าปกปรากฏเป็นสติกเกอร์ของสะสมใน"ซูเปอร์สแมชบราเธอร์บรอวล์" และเขาปรากฏตัวอีกครั้งในฐานะวิญญาณใน"ซูเปอร์สแมชบราเธอร์ส อัลติเมต"